Дерс-ярыш: Исим.(текрарлав дерси)

Дерснинъ макъсады: 1.Исим акъкъында талебелернинъ

 бильгилерини текрарламакъ, пекитмек.

2. Балаларгъа агъзавий ве язма нутукъларыны инкишаф этмек, зенгинлештирмек.

3.Талебелернинъ агъзавий ве язма нутукъларыны зенгтнлештирмек, инкишаф этмек.

Дерс теминаты: даркъатма васталар, джедвель, булмача.

## Дерснинъ кетишаты:

Оджанынъ сёзю.

Селям алейкум сайгъылы талебелер! Меним адым Зарема оджа. Сизлернен таныш олгъаным ичюн пек мемнюним. Биз бугунь исим акъкъында бильгилеринизни пекитемиз. Меракълы олсун деп мен сизлерни эки группагъа больмек истейим. Бу дерс-ярыш къызлар ве огъланлар арасында кечеджек. Къызларны командасы «Къаркъызлар», огъланларныкы исе «Аяз деделер». Эр бир догъру берильген суальге джевап ве догъру япылгъан вазифе багъшышлана. Келиниз ярышны башлайыкъ.

 Вазифелер.

#### I. Исим насыл маналарны ифаделий?

(Джевап: Предметлик манасыны ифаделеген там маналы сезлерге *исим* дейлер. *Ким?* ве *Не?* суаллерине джевап берелер.)

#### II. Манасына коре исимлер насыл чешитлерге болюнелер?

(Джевап: Джыныс исимлер ве хас исимлер. Джыныс исимлер бир сой предметлерни бильдирелер: къой, талебе, мева, озен. Джинис исимлер кичкене арифнен язылалар. Адамлар, айванлар, шеэрлер, койлер, дагълар ве озенлернин махсус адларына хас исим дейлер: Синавер, Акъ баш, Кефе, Къурман, Аюв-дагъ. Хас исимлер баш арифнен язылалар.)

***Вазифе:*** Келиниз балалар, дефтерни эки тарафкъа болюниз. мен окъугъан сёзлерни джыныс ве хас исимлерге болюниз.

#### Джыныс исим Хас исим

шеэр Акъмесджит

кой Къарасан

адам Рустем

къадын Зулейха

талебе Шевкъие

озен Салгъыр

дагъ Чатырдагъ

команда «Къаркъыз»

копек Акъбаш

денъиз Къара денъиз

#### III. Исимлер насыл сайыларда къулланылалар?

(Джевап: Исимлер теклик ве чокълукъ сайыларда къулланылалар. Текликте исимлер бир предметни анълаталар. Чокълыкъта бирден зияде предметни анълаталар. Чокълукъта -лар, -лер аффикслери къулланыла.

|  |  |  |  |  |  |
| --- | --- | --- | --- | --- | --- |
|  | 1 |  | Т |  |  |
|  | 2 | А |  |  |  |
|  | 3П |  |  |  |  |  |
| 4М |  |  |  |  |  |
|  | 5 |  |  | А |  |  |
| 6 |  |  |  | ДЖ |  |
|  | 7 | А |  |  |  |

***Вазифе:*** Берильген исимлерни чокълукъта языныз.

Мектеп, сыныф, эв, ер, ода, ел, такъие, къалпакъ, чорап, кольмек, антер, пармакъ, пенджере, айва, шефтали, чечек, кягъыт, адам, ишчи, топ.

####  IV. Булмачаны чезмек

1) Къат-къат къапыста, ичи толу къырмыскъа. (Китап)

2) Дагъгъа барса къутура, эвге кельсе отура. (Балта)

3) Къар киби ап-акъ, юн юн киби йымшакъ. (Памукъ)

4) Бильги алмагъа анда баралар. (Мектеп)

5) Сыра-сыра тели бар.(Кемане)

6) Сыра-сыра джезвелер, къайнайыр-къайнайыр. Къаве пиширген адам. (Къаведжи)

7) Устю пулчыкъ, ичи къылчыкъ. (Балыкъ)

#### V. Раатлыкъ дакъкъасы

Бир де бир шенъ хайтармагъа чыкъып ойнайлар.

#### VI. Не къадар ве насыл исимде келишлерни билесиз?

(Джевап: 6 келиш баш, саиплик, догърултув, тюшюм, ер, чыкъыш келишлери

***Вазифе:*** Берильген метинни окъунъыз, къайд этильген сёзьлерге суаль берип аффикслерни бельгиленъиз ве келишлерни языныз.

**Мектеп**

Койде буюк **мектеп** бар. **Мектепнинъ** багъчасы бар. Эр кунь **мектепке** барамыз. **Мектепни** севемиз. Биз **мектепте** окъуймыз. **Мектептен** догъру эвге къайтамыз.

**Алушта**

Биз **Алушта** шеэрде олдыкъ. **Алуштанынъ** талебелеринен таныш олдыкъ. Шимди **Алуштагъа** мектюп язып турамыз. Биз **Алуштаны** пек бегендик. **Алуштада** яхши мектеплер чокъ. **Алуштадан** талебелер бизге келеджеклер.

#### VII. Капитанлар конкурсы.

Капитанлар тахтагъа чыкъып экишер сезден келишлернен тюрлендирелер.

#### VIII. Насыл усулнен исимлер япылыр?

(Джевап: Морфологик ве синтактик усулларнен)

#### IX. Не къадар исимде аффикслернинъ чешити бар?

(Джевап: Сёз япыджы ве сез денъиштириджи. Тамыргъа къошулып, янъы сёз мейдангъа кетирген аффикслер сёз япыджы аффикслер дейлер. Джумледе сёзлерни бири-бирине багълагъан аффикске сёз денъиштириджи аффикслер дейлер)

#### X. Дерснинъ нетиджеси. Оджа сёзю.

Биз бугунь исим мевзусыны текрарладыкъ. Машалла сизге, энди бакъшышларны саяйыкъ. Къайсы команда чокъ бакъшыш алды, шу команда енди. Сагъ олунъыз.